CELEX: 31982D0858
Language: el
Date: 1982-12-02 00:00:00
Title: 82/858/EOK: Απόφαση τής Επιτροπής τής 2ας Δεκεμβρίου 1982 περί τής αποφάσεως 81/888/EOK περί παρατάσεως, όσον αφορά ορισμένες τρίτες χώρες, τών προθεσμιών σχετικά μέ τούς ελέγχους τών διατηρητέων ποικιλιών πού καθορίζονται στίς οδηγίες 70/457/EOK καί 70/458/EOK

Avis juridique important

|

31982D0858

82/858/EOK: Απόφαση τής Επιτροπής τής 2ας Δεκεμβρίου 1982 περί τής αποφάσεως 81/888/EOK περί παρατάσεως, όσον αφορά ορισμένες τρίτες χώρες, τών προθεσμιών σχετικά μέ τούς ελέγχους τών διατηρητέων ποικιλιών πού καθορίζονται στίς οδηγίες 70/457/EOK καί 70/458/EOK  

Επίσημη Εφημερίδα αριθ. L 357 της 18/12/1982 σ. 0029 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Δεκεμβρίου 1982  περί της αποφάσεως 81/888/ΕΟΚ περί παρατάσεως, όσον αφορά ορισμένες τρίτες χώρες, των προθεσμιών σχετικά με τους ελέγχους των διατηρητέων ποικιλιών που καθορίζονται στις οδηγίες 70/457/ΕΟΚ και 70/458/ΕΟΚ  (82/858/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ (2), και ιδίως το άρθρο 21 παράγραφος 2 τρίτη φράση,  την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών (3), όπως τροποποιήθηκε τελευταία από την οδηγία 80/1141/ΕΟΚ, και1ιδίως το άρθρο 32 παράγραφος 2 τρίτη φράση,  Εκτιμώντας:  ότι, σύμφωνα με το άρθρο 21 παράγραφος 1 της οδηγίας 70/457/ΕΟΚ και το άρθρο 32 παράγραφος 1 της οδηγίας 70/458/ΕΟΚ, το Συμβούλιο καθορίζει, ύστερα από πρόταση της Επιτροπής, αν οι έλεγχοι όσον αφορά την ασκούμενη πρακτική για τη διατήρηση των ποικιλών οι οποίοι διεξάγονται στις τρίτες χώρες παρέχουν τις ίδιες εγγυήσεις με τους ελέγχους που διεξάγουν τα Κράτη μέλη·  ότι με την απόφαση 78/476/ΕΟΚ (4), όπως τροποποιήθηκε από την απόφαση 79/508/ΕΟΚ (5), το Συμβούλιο ρύθμισε το θέμα αυτό όσον αφορά ορισμένες τρίτες χώρες·  ότι, επειδή από τις διαθέσιμες πληροφορίες δεν μπορεί να ρυθμιστεί το θέμα αυτό, όσον αφορά ορισμένες τρίτες χώρες, για να μη δαταραχθούν τα παραδοσιακά ρεύματα εμπορίου ορισμένων Κρατών μελών, η απόφαση 81/888/ΕΟΚ της Επιτροπής (6), παρέτεινε μέχρι τις 30 Ιουνίου 1982 την προθεσμία που προβλέπεται στο άρθρο 21 παράγραφος 2 της οδηγίας 70/457/ΕΟΚ και στο άρθρο 32 παράγραφος 2 της οδηγίας 70/458/ΕΟΚ, η οποία αφορά τους ελέγχους σχετικά με την πρακτική για τη διατήρηση των ποικιλιών · ότι η παράταση αυτή ίσχυε μόνο για τις ποικιλίες που έχουν ήδη γίνει δεκτές ή πρόκειται να γίνουν δεκτές, ή πρόκειται να γίνουν δεκτές στο Κράτος μέλος που χρησιμοποιεί την άδεια, πριν από την 1η Ιουλίου 1980·  ότι οι διαθέσιμες πληροφορίες μπορούν να επιτρέψουν να ρυθμιστεί το θέμα αυτό, όσον αφορά τις ποικιλίες των ειδών κηπευτικών που διατηρούνται στην Ιαπωνία, αλλά όχι όσον αφορά την Αυστρία, Αυστραλία, Ελβετία, Τσεχοσλοβακία, Ισραήλ, Χιλή, Γιουγκοσλαβία καί, ως ένα βαθμό, την Ιαπωνία και την Πολωνία·  ότι, για τους παραπάνω λόγους και με τους ίδιους όρους, πρέπει να παραταθεί και για τις παραπάνω τρίτες χώρες η προθεσμία που προβλέπεται στο άρθρο 21 παράγραφος 2 της οδηγίας 70/457/ΕΟΚ και στο άρθρο 32 παράγραφος 2 της οδηγίας 70/458/ΕΟΚ ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής των σπόρων προς σπορά και των γεωργικών, δενδροκηπευτικών και δασικών φυτών προς φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/888/ΕΟΚ τροποποιείται ως εξής:  1. Στο άρθρο 1 παράγραφος 1 η ημερομηνία «30 Ιουνίου 1982» αντικαθίσταται από την ημερομηνία «30 Ιουνίου 1983».  2. Στο άρθρο 1 παράγραφος 2:  - η λέξη «Ιαπωνία» απαλείφεται·  - η ημερομηνία «30 Ιουνίου 1982» αντκαθίσταται από την ημερομηνια «30 Ιουνίου 1983».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 2 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 341 της 15. 12. 1980, σ. 27.  (3) ΕΕ αριθ. L 225 της 12. 10. 1970, σ. 7.  (4) ΕΕ αριθ. L 152 της 8. 6. 1978, σ. 17.  (5) ΕΕ αριθ. L 133 της 31. 5. 1979, σ. 25.  (6) ΕΕ αριθ. L 324 της 12. 11. 1981, σ. 28.